Krašto balsas

Krašto balsas – tautininkų dienraštis, leistas 1922 m. spalio 29 d. – 1923 m. birželio 10 d. Kaune.

 Istorija 
Leistas vietoj leidinio „Tėvynės balsas“. Leido bendrovė „Raštas ir spauda“. Spausdino S. Levi spaustuvė Kaune. Išėjo 127 numeriai. 

Kritikavo tuometinės Lietuvos valdžios vidaus ir užsienio politiką, propagavo tautininkų idėjas, rašė apie Lietuvos praeitį, kėlė Vilniaus klausimą.

Bendradarbiavo Jonas Basanavičius, Bronė Buivydaitė, Jonas Didžiulis, Martynas Yčas, Vytautas Kairiūkštis, Stasys Miliauskas, Jonas Sabaliauskas, Augustinas Voldemaras ir kt. 

Redagavo Leonas Noreika, Antanas Smetona. 

 Šaltiniai 

Kategorija:Lietuvos dienraščiai
Kategorija:Tautininkų spauda 
Kategorija:Kauno spauda